*Басқа мағыналар үшін Астана (айрық) деген бетті қараңыз.*

**«Астана» велоклубы** (ағылш. '**Astana Pro Team'**) — қазақ компаниялар одағының демеушілігімен ұйымдастырылған кәсіби велокоманда (бұрынғы атаулары *Liberty Seguros-Würth Team*, *Würth Team* және *Astana-Würth Team*). Қазіргі таңда UCI Po Tour ұйымының рейтингісі бойынша Әлемде 229 ұпаймен 4-ші орында тұр.

25 Мамыр, 2006 ж. дейін бас демеуші болып отырған Liberty Seguros, команданың спорт басшысы Manolo Saiz-бен байланысты болған допинг жанжалы салдарынан, бас демеушіліктен бас тартты.

3 шілде, 2006 ж. дейін команда демеушісі Würth компаниясы (Алмания) болғанымен, команда 2006 ж. Тур де Франс жарысының қатысушылар санынан тыс қалғанынан кейін, бұл да демеушіліктен бас тартуын жариялады.

Команда абыройының асқақтаған кезі 2006 жылғы Испания көпкүндігіндегі қазақ велошабандоздары Александр Винокуров пен Андрей Кашечкиннің 1-ші және 3-ші орын иеленгенде болған.

Александр Винокуров 2006 Вуэльта 1 орын йесi 
2007 жылғы Тур де Франста уақыттық-сын (time-trial) этапындағы жеңісінен кейін болғын допинг-тестінен сүрінген Винокуров командасының жетекшілеріне Халықаралық Велоспорт Одағы Астана командасын толықтай жарыстан кетуін сұрады. Сонымен қатар қан алмастырды деп айып тағылған Винокуровтың командалас серіктері Андрей Кашечкин пен неміс Матиас Кеслер (Matthias Kessler) допинг тестерінен сүрінді, осылайша ПроТур ережелеріне сәйкес команданың негізгі жұлдыздары Винокуров пен Кашечкин командадан аластатылды.

2013 жылы команда бас менеджері болып Лондон олимпиадасы чемпионы Александр Винокуров тағайындалады, ал командаға танымал Винченцо Нибали және оның нөкерлері Ликвигаздан Астанаға ауысып, алғашқы ірі жеңіс - Джироны ұтады.

### Командалық форма тарихы

* 20072007
* 20082008
* 20092009
* 20102010
* 20112011

Жетістіктері
------------

* Америкалық Леви Лейфеймер 24 ақпанда аяқталған сегіз күндік "Калифорния туры" атты жарыста Астанаға 2008 жылғы алғашқы жеңіс әкелді
* Дәл осы уақытта біткен Португалияда өткен бес күндік "Альгарве турында" литвалық легионер Томаса Вайткус мәреге 3-ші болып жетті.
* Басктер елі Туры – Контадор 1-ші келді (Сәуір-2008)
* Tour de Romandie 5 этаптық жарысында астаналық алман Андреас Клөден 1-ші келді
* Мамырдың 4-де Про-Тур рейтиңінде Астана командасы 90 ұпаймен алғашқы орында тұр.
* Маусымның 1-де - Giro d'Italia-2008 турын Контадор жеңіспен аяқтады.
* Испандық Вуельта-2008 көпкүндігінде - 1-ші, 2-ші орынды Контадор мен Леви алды
* 2013 жылғы Джиро ди Италияны айқын басымдықпен команда капитаны италиалық Винченсо Нибали ұтып алды

Спорттық директорлары
---------------------

* Қазақстан Александр Винокуров
* Италия Гвидо Бонтемпи
* Швейцария Дмитрий Седун
* Словения Горазд Стангели
* Қазақстан Александр Шефер

Құрамы
------

* Словения Янец Брайкович
* Қазақстан Асан Базаев
* Словения Борут Бозич
* Қазақстан Александр Дьяченко
* Қазақстан Дмитрий Фофонов
* Италия Энрико Гаспаротто
* Италия Франческо Гавацци
* Украина Андрей Гривко
* Қазақстан Дмитрий Груздев
* Италия Джакопо Гуарньери
* Қазақстан Максим Иглинский
* Қазақстан Валентин Иглинский
* Эстония Танел Кангерт
* Қазақстан Андрей Кашечкин
* Швеция Фредрик Кессиакофф
* Хорватия Роберт Кисерловски
* Чехия Роман Кройцигер
* Италия Франческо Машарелли
* Қазақстан Евгений Непомнящий
* Ресей Евгений Петров
* Италия Симоне Понци
* Қазақстан Сергей Ренев
* Бельгия Кевин Зеелдрейерс
* Ресей Егор Силин
* Италия Паоло Тиралонго
* Қазақстан Александр Винокуров - бас менеджер (2013 жыл маусымынан)
* Қазақстан Андрей Зейц
* Қазақстан Дмитрий Муравьев

2011 жыл
--------

Альберто Контадор, 2010
Команда капитаны Александр Винокуров үшін кәсіби спорттық соңғы жылы Тур де Франсқа қатысып сары жейдені бірнеше күн киіп немесе бір немесе бірнеше этапты жеңу мақсаты тұрған. Жалпы есепте алғашқы ондыққа жақындап келе жатқан ол Тур де Франс 9-шы этапында құлап бел сүйегін сындырып алып, көп ұзамай спорттық мансабын тоқтатқанын мәлімдеді. Осы жағдайда 2006 жылы Қазақстаннның екінші қаһарманы атанған Андрей Кашечкин Астана сапына қайта қосылды. Кашечкин Вуэльтада топ жарам деп мәлімдегенімен, ондағы көрсеткіші тым нашар болды. Осы кезде Вуэльтада швециялық легионер Фредерик Кессякоф, осы жылы Аустрия турын жеңген, жалпы есепте алғашқы үштікке де ілігіп келіп еді (11ші этапта), бірақ қызуы көтеріліп жарыстан шығып қалды.

2012 жыл
--------

31 қаңтар күні испанияның Кальпе қаласында «Pro Team Astana» кәсіби велокомандасының 2012 жылғы маусымдағы құрамы таныстырылды. Алтыншы маусымда команданың басшылығы негізгі сенімді Роман Кройцигерге, Янец Брайковичке және команданың лидері Александр Винокуровқа артады. 2012 жылдың ең негізгі мақсаты - Джиро, Тур де Франс пен Вуэльта жарыстарында жақсы көрсеткіштерге қол жеткізу. Дегенмен бір күндік жарыстарда жеңіске жету де мақсаттардың бірі. 

Спорт арбитраж соты Альберто Кантадорды екі жылға кәсіби спорттан аластады. Аластатылу мерзімі 2010 жылдың тамызынан басталды. Сот шешіміне Кантадордың қанынан тыйым салынған кленбутерол табылғаны негіз болды.Сондықтан испандық шабандоздың 2010 жылы Астана командасының құрамында "Тур де Франс" жарысында жеңген атағы да жойылды. Автоматты түрде "Тур де Франс-2010" жарысының жеңімпазы Андре Шлек болып саналады.

* 1ші 3 кезең Volta a Catalunya, Janez Brajkovič
* 1ші Amstel Gold Race, Енрико Гаспаротто
* 1ші Лиеж–Бастонь–Лиеж 2012, Максим Иглинский
* 2ші «Түркия туры – 2012» Команда шабандозы Александр Дьяченко жалпы есепте 2 орынға табан тіресе, «Астана» командалық сында топ жарды.

2013 жыл
--------

Бұл маусымда Александр Винокуров спорттық директор лауазымына көшсе, команда сапында атақты италиандық Винченсо Нибали мен жас қазақ жәстар арасындағы әлем чемпионы - Алексей Луценкомен толысты.

Сыртқы сілтемелер
-----------------

* Клубтың ресми торабы-2010 жыл
* Клубтың ресми торабы-2009 жыл
* Жанкүйерлер сайты

Дереккөздер
-----------

1. ↑
2. ↑  Велокоманда «ProTeam Astana» в сезоне-2012 намерена взойти на пьедестал гранд-туров - презентация в Испании Мұрағатталған 3 желтоқсанның 2013 жылы.
3. ↑   Контадора лишили победы на "Тур де Франс" в составе Астаны
4. ↑  Kazakhstan teams lays the foundation for 2013 season